बीजिंग. चीन ने मंगलवार को पांचवें अभियान में महिला को अंतरिक्ष में भेजा है। शनचो -10 अंतरिक्ष अभियान अब तक का चीन का सबसे लंबा अभियान है। यह 15 दिन तक चलेगा। कक्ष में जाने के बाद उसकी थ्यैनकुंग-1 अंतरिक्ष यान के साथ दो बार डॉकिंग होगी।
अभियान में चीनी अंतरिक्ष यात्री न्ये हाईशंग, चांग श्याओक्वांग और वांग याफिंग शामिल हैं। न्ये हाईशंग अंतरिक्ष जाने वाले सबसे युवा चीनी अंतरिक्ष यात्री होने के साथ साथ पहले एयर वाइस मार्शल अंतरिक्ष यात्री भी हैं। जबकि वांग याफिंग महिला अंतरिक्ष यात्री हैं, जिसकी उम्र सिर्फ 33 साल है। सभी यात्री थ्यैनकुंग-1 अंतरिक्ष यान के साथ डॉकिंग मिशन में काम करेंगे। चीन अंतरिक्ष में अपनी प्रयोगशाला स्थापित करने की दिशा में काम कर रहा है।
मिशन के तीन उद्देश्य
वर्तमान मिशन का उद्देश्य तीन अहम तकनीकों की पुष्टि करना है। वे हैं डॉकिंग तकनीक, कक्ष में अंतरिक्ष यात्री के रहने की तकनीक और अंतरिक्ष स्टेशन के निर्माण से संबंधित तकनीक।
प्रयोग करेंगे तीनों यात्री
तीनों अंतरिक्ष यात्री थ्यैनकुंग-1 में प्रवेश कर चिकित्सा और तकनीक परीक्षण करेंगे और अंतरिक्ष शिक्षा देंगे। डॉकिंग मिशन के कमांडर न्ये हाईशंग हैं। जबकि चांग और याफिंग उनके सहायक हैं। याफिंग एयरक्राफ्ट की निगरानी, स्पेस परीक्षण, डिवाइस ऑपरेशन और जीवन देखभाल आदि काम करेंगी। अंतरिक्ष यात्री न्ये हाईशंग शनचो-6 उड़ान मिशन में भी शामिल थे।
hin_Deva awa_Deva mag_Deva hin_Deva hin_Deva hin_Deva